Κόνορ ΜακΓκρέγκορ

Ο  Κόνορ Άντονι ΜακΓκρέγκορ (αγγλικά: Conor Anthony McGregor - Συχνά αποκαλούμενος με το ψευδώνυμο του: ''The Notorious'') είναι Ιρλανδός αθλητής μεικτών πολεμικών τεχνών που έχει συμβόλαιο με το Ultimate Fighting Championship (UFC). Είναι ο πρωην πρωταθλητής Eλαφρών Βαρών (Lightweight) του UFC, και πρώην πρωταθλητής στην κατηγορία φτερού (Featherweight) του UFC. Στη διάρκεια της καριέρας του, ο McGregor έχει αγωνιστεί στις κατηγορίες ελαφρών και ημιμεσαίων βαρών, καθώς και στην κατηγορία φτερού.

Το 2008, ο McGregor ξεκίνησε την καριέρα του στις μεικτές πολεμικές τέχνες (ΜΜΑ) και, το 2012, κέρδισε το πρωτάθλημα κατηγορίας φτερού και το πρωτάθλημα Ελαφρών Βαρών του Cage Warriors και κράτησε τους τίτλους συγχρόνως προτού τους αφήσει ώστε να υπογράψει συμβόλαιο με το UFC. Στις 12 Δεκεμβρίου του 2015, στο UFC 194, ο McGregor επικράτησε του Βραζιλιάνου Jose Aldo (Χοσέ Άλντο) σε αγώνα για το πρωτάθλημα της κατηγορίας φτερού του UFC μέσω νοκ-άουτ (Knock-out) σε 13 δευτερόλεπτα στον πρώτο γύρο. Αυτή ήταν η ταχύτερη νίκη σε αγώνα για τίτλο στην ιστορία του UFC. Από τη στιγμή που επικράτησε του Αμερικανού Eddie Alvarez (Έντι Άλβαρεζ) στο UFC 205 σε αγώνα για το πρωτάθλημα Ελαφρών Βαρών του UFC, στις 13 Νοεμβρίου του 2016, o McGregor έγινε ο πρώτος μαχητής στην ιστορία του UFC που κράτησε τίτλους σε δύο κατηγορίες κιλών ταυτοχρόνως. Στις 26 Αυγούστου του 2017, ο Ιρλανδός έκανε το ντεμπούτο του στο μποξ όπου και ηττήθηκε από τον Αμερικανό πρωταθλητή Floyd Mayweather Jr. (Φλόιντ Μέιγουέδερ Τζ.) μετά από έναν συναρπαστικό αγώνα. Στις 6 Οκτωβρίου του 2018, επέστρεψε στο οκτάγωνο όπου, στο UFC 229, ηττήθηκε σε μία ''προσωπική'' μάχη από τον Ρώσο πρωταθλητή της κατηγορίας Ελαφρών Βαρών του UFC, Khabib Nurmagomedov (Χαμπίμπ Νουρμαγκομέντοφ). 

Είναι γνωστός για την ικανότητά του να προσελκύει τον κόσμο να παρακολουθεί τους αγώνες του στα PPVs (Pay-Per-Views) του UFC λόγω της εξωφρενικής του ζωής αλλά και της ικανότητας του στο Trash-Talking (ανταλλαγή απρεπών φράσεων με τους αντιπάλους) κατά τη διάρκεια των συνεντεύξεων τύπου πριν τους αγώνες.

 Πρώιμη Ζωή 
Ο Conor McGregor γεννήθηκε στο Δουβλίνο της Ιρλανδίας στις 14 Ιουλίου του 1988. Γιός του Tony και της Margaret McGregor, μεγάλωσε στο Crumlin (Κρέμλιν) του Δουβλίνου οπού πήγε δημοτικό και γυμνάσιο στο εκπαιδευτικό ίδρυμα '' Coláiste de hÍde'' στην Τάλα της Ιρλανδίας. Εκεί ανέπτυξε το μεγάλο του πάθος για τον αθλητισμό, παίζοντας αρχικά ποδόσφαιρο. Σε μικρή ηλικία, έπαιξε στην ποδοσφαιρική ομάδα '' Lourdes Celtic''. Στα 12 του χρόνια, ο McGregor επίσης ξεκίνησε πυγμαχία στην αθλητική λέσχη του Κρέμλιν. 

Το 2006, ο McGregor μετακόμισε με την οικογένεια του στην περιοχή Lucan (Λόυκαν) του Δουβλίνου όπου και έβγαλε το λύκειο στο εκπαιδευτικό ίδρυμα ''Gaelcholáiste Coláiste Cois Life''. Στη συνέχεια, άρχισε να μαθαίνει τη δουλεία του υδραυλικού. Καθώς έμενε στο Λόυκαν, γνώρισε τον μελλοντικό αθλητή του UFC, Tom Egan, και σύντομα άρχισαν να προπονούνται μαζί στις μεικτές πολεμικές τέχνες.

 Ερασιτεχνική καριέρα μεικτών πολεμικών τεχνών 
Στις 17 Φεβρουαρίου του 2007, σε ηλικία 19 ετών, ο McGregor έκανε το ντεμπούτο του στις μεικτές πολεμικές τέχνες σε μία ερασιτεχνική μάχη εναντία στον Kieran Campbell για το Irish Ring of Truth στο Δουβλίνο.Κέρδισε μέσω τεχνικού νοκ-άουτ (ΤΚΟ) στον πρώτο γύρο. Μετά τη μάχη, έγινε επαγγελματίας και υπέγραψε συμβόλαιο στο Irish Ring of Truth στο Δουβλίνο. Το 2008, ο McGregor ξεκίνησε να προπονείται στο γυμναστήριο ''Straight Blast' του Δουβλίνου υπό τις υποδείξεις του προπονητή του, John Kavanagh. 

Υποθέσεις με την δικαιοσύνη
Οδηγικά αδικήματα
Τον Νοέμβριο του 2017 ο McGregor δήλωσε ένοχος για υπέρβαση του ορίου ταχύτητας στο Rathcoole, County Dublin. Του επιβλήθηκε πρόστιμο 400 ευρώ.  Τον Νοέμβριο του 2018 δήλωσε ένοχος για υπερβολική ταχύτητα στο Kill, County Kildare, και του επιβλήθηκε πρόστιμο 1.000 ευρώ και απαγόρευση οδήγησης για έξι μήνες.

Στις 22 Μαρτίου 2022, ο ΜακΓκρέγκορ συνελήφθη στο Δουβλίνο και κατηγορήθηκε για έξι αδικήματα οδήγησης, μεταξύ των οποίων δύο κατηγορίες για επικίνδυνη οδήγηση, ανασφάλιστη και χωρίς δίπλωμα οδήγησης, καθώς και για μη προσκόμιση των εγγράφων του. Το αυτοκίνητό του κατασχέθηκε από την Ιρλανδική αστυνομία. Αφέθηκε ελεύθερος με εγγύηση και του επιστράφηκε το αυτοκίνητό του. Θα παρουσιαστεί ενώπιον του περιφερειακού δικαστηρίου του Blanchardstown τον Απρίλιο του 2022 και αν καταδικαστεί, μπορεί να του επιβληθεί πρόστιμο έως 5.000 ευρώ ή φυλάκιση έξι μηνών ή και τα δύο. 

Υπόθεση βιασμού

Ο Κόνορ ΜακΓκρέγκορ τα τελευταία χρόνια αντιμετώπιζε σοβαρές κατηγορίες από τη Νικίτα Χαντ, η οποία τον κατηγορούσε για βιασμό και κακοποίηση σε ξενοδοχείο του Δουβλίνου το 2018.

Ο Ιρλανδός αθλητής αρνείτο τα πάντα, και παρά την απόφαση του Διευθυντή Δημόσιας Δίωξης της Ιρλανδίας να μην απαγγελθούν ποινικές κατηγορίες εναντίον του, η Χαντ ζήτησε αποζημίωση στο Ανώτατο Δικαστήριο του Δουβλίνου.

Ο Κόνορ ΜακΓκρέγκορ, καταθέτοντας στο δικαστήριο υποστήριξε πως η σεξουαλική επαφή που είχε μαζί της στο ξενοδοχείο  ήταν συναινετική και αρνήθηκε επίσης ότι την χτύπησε. 

Μετά από οκτώ ημέρες μαρτυριών, το δικαστήριο έκρινε τον ΜακΓκρέγκορ ένοχο για βιασμό αλλά και ξυλοδαρμό, με τον πρώην πρωταθλητή στο UFC να πρέπει να καταβάλει στην Χαντ το ποσό των 250.000 δολαρίων ως αποζημίωση.

Παραπομπές

Εξωτερικοί σύνδεσμοι


Κατηγορία:Πολεμικές τέχνες